
Parengto sprendimo projekto tikslai ir uždaviniai.
Sprendimo projekto tikslas – įgyvendinti Lietuvos Respublikos vietos savivaldos įstatymo 15 straipsnio 2 dalies 32 punktu numatytą pareigą ir priimti sprendimą dėl 2015–2024 metų Šiaulių miesto strateginio plėtros plano įgyvendinimo 2022–2024 m. ataskaitos. 

Sprendimo projektas parengtas vadovaujantis Lietuvos Respublikos Vietos savivaldos įstatymo  6 straipsnio 22 dalimi, kuria nustatyta, kad Savivaldybių savarankiškoji funkcija yra Savivaldybės strateginio planavimo dokumentų ir juos įgyvendinančių planavimo dokumentų rengimas ir įgyvendinimas. Savivaldybėje yra rengiami šie savivaldybės strateginio planavimo dokumentai: savivaldybės strateginis plėtros planas, atskirų savivaldybės ūkio šakų (sektorių) plėtros programos ir savivaldybės strateginis veiklos planas. Savivaldybės strateginis plėtros planas yra ilgesnio laikotarpio (daugiau kaip 3 metų) planavimo dokumentas, skirtas aplinkos, socialinei ir ekonominei raidai savivaldybės teritorijoje numatyti ir rengiamas atsižvelgiant į valstybės ir regioninio lygmens teritorijų ir strateginio planavimo dokumentus, taip pat į savivaldybės teritorijų planavimo dokumentus. Vietos savivaldos įstatymo 15 straipsnio 2 dalies 32 punktas nustato, kad savivaldybės tarybos kompetencija yra savivaldybės strateginių plėtros ir veiklos planų, savivaldybės atskirų ūkio šakų (sektorių) plėtros programų tvirtinimas, ataskaitų dėl jų įgyvendinimo išklausymas ir sprendimų dėl jų priėmimas. Lietuvos Resublikos strateginio valdymo įstatymo 22 straipsnis nustato, kad Savivaldybių strateginius plėtros planus rengia savivaldybių administracijos, tvirtina savivaldybių tarybos, o strateginių plėtros planų įgyvendinimą, stebėseną, vertinimą ir ataskaitų rengimą organizuoja savivaldybių merai. Sprendimo projektą „Dėl 2015–2024 metų Šiaulių miesto strateginio plėtros plano įgyvendinimo 2022–2024 metais ataskaitos“ rengia Strateginio planavimo ir finansų skyrius vadovaujantis „Strateginio planavimo organizavimo Šiaulių miesto savivaldybėje tvarkos aprašo“ patvirtinto Savivaldybės tarybos 2021 m. liepos 1 d. sprendimu Nr. T-301 (2024 m. gruodžio 5 d. sprendimo Nr. T-468 redakcija) 22 punktu.
Visi Savivaldybės strateginio planavimo dokumentai, jų įgyvendinimą detalizuojantys planavimo dokumentai ir šių dokumentų įgyvendinimo ataskaitos yra vieši ir skelbiami savivaldybės interneto svetainėje.

Naujų teisinių reglamentavimo nuostatų nenumatyta. 
Priėmus sprendimą, galimos pasekmės (nurodomos tiek teigiamos, tiek neigiamos galimos pasekmės).
Priėmus sprendimą numatomos teigiamos pasekmės – bus įgyvendintos teisės aktais numatytos nuostatos.

Priėmus sprendimą, keičiamų ar panaikinamų galiojančių Savivaldybės teisės aktų nėra.

Papildomų teisės aktų sprendimo įgyvendinimui priimti nereikia.

Sprendimui įgyvendinti reikalingos lėšos (nurodoma, kiek biudžeto lėšų pareikalaus ar leis sutaupyti sprendimo įgyvendinimas).  
Sprendimui įgyvendinti lėšos nebus  reikalingos.
Sprendimo projekto antikorupcinis vertinimas (jei tokį vertinimą reikia atlikti, nurodoma, kad pridedama Antikorupcinio vertinimo pažyma).
Sprendimo antikorupcinis vertinimas neatliekamas.
Sprendimo projektą parengė. Šiaulių miesto savivaldybės administracijos Strateginio planavimo ir finansų skyrius. Tiesioginiai rengėjai - vyr. specialistės Rasa Macienė, tel. (0 41) 383 436 ir Kristina Kečedži, tel. (0 41) 596 260.
Numatomo teisinio reguliavimo poveikio vertinimo rezultatai (jei tokį vertinimą reikia atlikti).	
Vertinimas neatliekamas.

